
JUDEȚUL VRANCEA




         
Anexa nr.3
CONSILIUL JUDEȚEAN 

   la Hotărârea nr. 185 din 29.07.2026
   CONTRACT- CADRU 

de utilizare şi acces în zona drumurilor de interes județean  

Nr............ din ................... 

    CAP. 1. PĂRŢI CONTRACTANTE

  între 

CONSILIUL JUDEŢEAN VRANCEA, cu sediul în Municipiul Focşani, judeţul Vrancea, str. Cuza Voda, nr.56 codul fiscal 4350394, cod poştal 620034, reprezentat legal prin domnul _______________, având funcţia de Preşedinte, în calitate de administrator al drumurilor judeţene 
………………………………………cu sediul……………, tel./fax :…………….., cod fiscal……………….., cont………………….., deschis la …………………., reprezentat/ă prin …………………….……………………., în calitate de utilizator …………………..……………….…......................................…… (numit în continuare „Utilizatorul”), 

CAP. 2. OBIECTUL CONTRACTULUI

Art.1 (1) Obiectul prezentului contract îl constituie acordarea de către ADMINISTRATOR în beneficiul UTILIZATORULUI a dreptului de a utiliza zona drumului judeţean aflat în administrarea Consiliului  Judetean  Vrancea,   în   suprafaţă totală de …………….. m2/…, potrivit  autorizatiei nr. …… de  amplasare   şi/sau  de  acces  în zona drumului, situată în zona drumului judetean DJ……., km…………. dreapta/stanga, în  schimbul  dreptului  de utilizare, utilizatorul este obligat să achite către administrator tariful prevazut la art.4 din contract.

         (2)Utilizatorul are obligaţia, conform conditiilor din autorizaţia de amplasare/acces, ca prealabil începerii lucrarilor, să anunţe administratorul şi sa preia pe baza de proces verbal de predare-primire amplasamentul pe care se va realiza accesul, încheiat cu Consiliul Judetean Vrancea, care are în administrare sectorul de drum. Utilizarea zonei drumului nu este permisa până la încheierea procesului verbal de predare-primire a terenului identificat la alin (1).

        Art. 2 Procesul verbal de predare-primire a amplasamentului se regăseşte la Anexa nr.1 la prezentul, parte integrantă din contract.

CAP. 3. DURATA CONTRACTULUI 

Art.3 (1) Prezentul contract se încheie pe o durată iniţială  de _______ani de la data semnării procesului verbal de predare –primire a amplasamentului.

(2) Prezentul contract poate fi prelungit pentru perioade succesive de ____ ani, cu acordul scris al ambelor părți, exprimat prin act adițional, cu cel puțin 30 de zile înainte de expirarea duratei contractuale. Prelungirea este condiționată de îndeplinirea obligațiilor contractuale de către UTILIZATOR, de achitarea la zi a tarifelor de utilizare și de reconfirmarea îndeplinirii condițiilor de siguranță rutieră și tehnică valabile la momentul prelungirii.
CAP.4. TARIFUL DE UTILIZARE A ZONEI DRUMULUI  JUDEŢEAN 

Art.4 (1) Valoarea totală a prezentului contract reprezinta tariful de utilizare aferent terenului identificat la art.1, datorat pentru durata stabilită potrivit art.3 alin.(1), conform tabelului de mai jos:

	Zona drumului judeţean utilizata pentru:
	Suprafaţa utilizată

(mp)
	Tarif mp/an/(lei)
	Perioada
	Valoare totală/an

(lei )

	
	
	
	
	


  (2) Plata tarifului de utilizare se va face anual pana în ultima zi lucratoare a anului in curs, în baza inştiintarii emise de ADMINISTRATORUL drumului in primul trimestru al anului contractual. 

Exceptie face prima plata din cadrul contractului, cand UTILIZATORUL va achita plata pentru perioada de la data semnarii procesului verbal de predare-primire a amplasamentului  pâna la finele anului, cand plata va fi facuta cel mai tarziu in ultima zi lucratoare a anului in curs.

        (3) Tariful de utilizare a zonei drumului stipulat la alin.(1) se va percepe de la data incheierii, intre ADMINISTRATOR şi UTILIZATOR a procesului verbal de predare-primire a suprafetei de teren mentionate la art.2 din contract in vederea utilizarii /ocuparii zonei drumului .

       (4) In situatia în care UTILIZATORUL nu va anunţa in prealabil inceperea lucrarilor autorizate/acceptate in zona drumului, acesta va suporta plata tarifului stipulat la alin.(1) incepand cu data intrarii in vigoare a prezentului contract, situatie in care tariful se calculeaza de la data demararii lucrarilor, care este dată de data obtinerii autorizatiei de construire .

      (5) Data de referinta a contractului, respectiv data inceperii anului contractual, este data semnarii procesului verbal de predare-primire către UTILIZATOR a suprafetei de teren identificate la alin.(1). 

      (6) Plata tarifului anual de utilzare se face într-una din urmatoarele modalităţi:

- în numerar la caseria ADMINISTRATORULUI ;

- prin ordin de plată în contul ADMINISTRATORULUI deschis la Trezoreria municipiului Focşani.

      (7) Pentru nerespectarea obligaţiei impusă de art.6 lit.a) din prezentul contract, Utilizatorul va plăti penalităţi de întârziere, conform legislaţiei în vigoare. Nivelul penalităţii de întârziere este de 0,02 % pentru fiecare zi de întârziere şi se calculează pentru fiecare zi de întârziere, începând cu ziua imediat următoare termenului de scadenţă şi până la data stingerii sumei datorate inclusiv. 

       (8) Nerespectarea autorizaţiei de amplasare şi/sau acces la drumul judeţean, precum şi neplata tarifelor în termen de 14 (paisprezece) zile de la data scadentă, dă dreptul  Administratorului drumului să ceară Utilizatorului, ridicarea construcţiilor şi instalaţiilor din zona drumului judeţean pe cheltuiala sa, în termenul stabilit de Administrator, printr-o notificare transmisă Utilizatorului în acest sens.

      (9) Tarifele de plată vor fi recalculate anual în funcţie de tarifele actualizate prin Hotărâre a Consiliului Judeţean Vrancea, în conformitate cu Legea nr.227/2015 privind Codul fiscal.

     (10) Modificarea tarifelor practicate de către Administratorul drumului judeţean şi valorile anuale ale contractului de utilizare, se vor aduce la cunostinţa Utilizatorului zonei drumului judeţean prin publicare pe site-ul Consiliului Județean Vrancea, la secțiunea Monitor Oficial Local – Hotărârile autorității deliberative, după adoptarea acestora.  

CAP. 5.  DREPTURILE ŞI OBLIGAŢIILE ADMINISTRATORULUI 

              DRUMULUI JUDEŢEAN 

Art. 5   Administratorul drumului judeţean are următoarele drepturi şi obligaţii:

a) să permită Utilizatorului zonei drumului judeţean, executarea lucrărilor autorizate şi folosirea acestora în conformitate cu prevederile prezentului contract, ale Autorizaţiei de amplasare şi acces în zona drumului judeţean şi ale Ordonanţei Guvernului nr.43/1997 privind regimul drumurilor, republicată, cu modificările şi completările ulterioare.

b) să nu emită autorizaţii pentru amplasarea de lucrări unor terţi ce ar putea afecta construcţiile sau instalaţiile Utilizatorului, decât cu acordul prealabil al acestuia, cu excepţia lucrărilor impuse de construirea, modernizarea, modificarea, întreţinerea sau exploatarea drumului respectiv, precum şi de asigurarea condiţiilor pentru siguranţa circulaţiei etc. caz în care, administratorul este obligat să înştiinţeze utilizatorul în conformitate cu prevederile art.47 alin.(21) din O.G. nr.43/1997 privind regimul drumurilor, republicată, cu modificările şi completările ulterioare.


c) să garanteze utilizatorului dreptul de servitute, utilizare şi acces de asupra suprafeţelor de teren care fac obiectul prezentului contract.

          CAP. 6. DREPTURILE ŞI OBLIGAŢIILE UTILIZATORULUI ZONEI 

             DRUMULUI  JUDEŢEAN

Art.6  Utilizatorul zonei drumului  judeţean, se obligă:

a) să achite tariful de utilizare a zonei drumului  judeţean;

b)să folosească zona drumului judeţean conform prevederilor prezentului Contract, ale Autorizaţiei de amplasare şi/sau de acces în zona drumului judeţean, ale Autorizaţiei de construire şi ale legislaţiei în vigoare;

c) să comunice Administratorului data demarării lucrărilor de execuţie printr-o notificare scrisă, notificare prin care Utilizatorul va solicita încheierea Procesului verbal de predare-primire a amplasamentului cu acesta;

d)să execute pe cheltuiala sa şi fără nicio despăgubire din partea Administratorului, demolarea, mutarea sau modificarea lucrărilor acceptate în zona drumului judeţean care fac obiectul Contractului în termenul notificat de către Administrator, dacă acest lucru este impus de construirea, modernizarea, modificarea, întreţinerea sau exploatarea drumurilor judeţene, precum şi de asigurarea condiţiilor pentru siguranţa circulaţiei;

e) să întreţină semnalizarea rutieră în zona sa de activitate când aceasta se impune;

f) să participe cu fonduri pentru repararea drumului judeţean în zona sa de activitate, la solicitarea administratorului drumului judeţean, atunci când se constată că degradările sistemului rutier se datorează Utilizatorului zonei de drum judeţean;

g) să nu execute alte lucrări decât cele autorizate de către Administratorul drumului judeţean;

h) să nu schimbe destinaţia construcţiilor şi instalaţiilor decât cu acordul Administratorului drumului judeţean;

    i) sa inştiinţeze ADMINISTRATORUL cu cel putin 30 de zile înainte, in cazul denunţarii unilatereale a contractului. Denunţarea produce efecte numai după consemnarea de catre ADMINISTRATOR  a  aducerii  terenului  la  starea  iniţială,  pe  costul şi pe raspunderea UTILIZATORULUI, fara despagubiri din partea ADMINISTRATORULUI, în caz contrar obligatia de plata a tarifului, cu toate consecintele aferente, ramânând valabilă conform prezentului contract pana cand terenul este readus la starea initiala, fara limita de timp sau de valoare cu privire la calculul sumelor astfel datorate ;

         j) la încetarea contractului, din cauze contractuale sau legale, se restituie terenul prevazut la art.1 din contract pe bază de proces verbal de predare-primire amplasament, in starea în care l-a preluat, fiind considerat ca l-a preluat în stare bună, daca nu a convenit altfel cu ADMINISTRATORUL prin prezentul contract, prin avizele/autorizatiile obtinute de catre UTILIZATOR sau printr-un alt act, subsecvent prezentului contract, făra niciun fel de despagubiri.

CAP.7. ALTE OBLIGAŢII CONTRACTUALE


Art.7 (1) Indiferent de partea care solicită rezilierea contractului, cheltuielile aferente desfiinţării lucrărilor acceptate în zona drumului judeţean, precum şi refacerii zonei drumului judeţean vor reveni Utilizatorului.

          (2) În situaţia nerespectării termenului fixat de administratorul drumului, acesta va proceda la dezafectarea/mutarea/demolarea obiectivului pe cheltuiala Utilizatorului.   

CAP.8. SUBÎNCHIREREA ŞI CESIUNEA


Art.8 Subînchirierea/cesiunea în tot sau în parte a construcţiilor şi instalaţiilor care aparţin Utilizatorului zonei drumului judeţean unui terţ, sunt permise numai cu acordul prealabil scris al Administratorului drumului judeţean şi cu respectarea condiţiilor din prezentul contract.

          CAP.9. RĂSPUNDEREA CONTRACTUALĂ


Art.9 Pentru neexecutarea sau executarea necorespunzătoare a obligaţiilor contractuale, partea vinovată se obligă să plătească despăgubirile legale, stabilite de instanţele de judecată.

CAP. 10. ÎNCETAREA CONTRACTULUI 

Art.10  Contractul de utilizare a zonei drumului încetează: 

a) la expirarea duratei;


b) prin acordul de voinţă al părţilor;


c) în caz de încetare a activităţii, lichidare şi dizolvare;


d) la cererea Utilizatorului, cu condiţia notificării prealabile, cu cel putin 30 (treizeci)  de zile înainte de data la care se solicită rezilierea ;


e) în cazul în care interesul naţional sau local o impune, prin denunţarea unilaterală de către Administratorul drumului judeţean, cu plata unei juste despăgubiri în sarcina acestuia, în caz de dezacord fiind competentă instanţa de judecată.


f) în cazul nerespectării obligaţiilor contractuale de către Utilizator, prin reziliere de către Administratorul drumului judeţean, cu plata unei despăgubiri în sarcina Utilizatorului.


g) la dispariţia dintr-o cauză de forţă majoră a drumului judeţean, fără plata unei  despăgubiri.

h) în cazul obţinerii autorizaţiei de desfiinţare a construcţiei, titularul contractului va depune solicitare de reziliere, însoţită de un exemplar al autorizaţiei de desfiinţare. Contractul va fi reziliat după verificarea pe teren, începând cu data de 1 (întăi) a lunii următoare solicitării de reziliere.

i) alte cazuri prevăzute de lege.

CAP. 11.  FORŢA MAJORĂ

Art.11  Forţa majoră este constată de o autoritate competentă.

       
a) Forţa majoră exonerează părţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.

        
Art.12  Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.

        
Art.13  Partea contractantă care invocă forţa majoră are obligaţia să aducă la cunoştinţă celeilalte părţi, în scris, în maximum 15 (cincisprezece) zile apariţia cazului de forţă majoră având obligaţia de a lua toate măsurile necesare pentru a-i diminua efectele, cu excepţia cazului în care astfel de măsuri ar fi prea oneroase. În situaţia în care cazul de forţă majoră încetează, Partea care a invocat-o va notifica celeilalte Părţi încetarea evenimentului în decurs de 15 (cincisprezece) zile de la încetarea acestuia.

        
Art.14 Dacă forţa majoră acţionează sau se estimează că va acţiona o perioadă mai mare de 6 (şase) luni, fiecare parte va avea dreptul să notifice celeilalte părţi încetarea de plin drept a prezentului contract, fără ca vreuna din părţi să poată pretinde celeilalte daune - interese.  
CAP.12. LEGEA APLICABILĂ ŞI LITIGII


Art. 15 (1) Prezentul Contract va fi guvernat de legea română şi va fi interpretat în conformitate cu aceasta.

(2) Litigiile de orice fel care decurg din interpretarea sau aplicarea prevederilor prezentului contract vor fi soluţionate de părţi pe cale amiabilă. În cazul în care, în termen de 30 de zile de la notificarea părţii care se consideră afectată, nu se ajunge la un acord pe cale amiabilă, părţile convin ca neînţelegerile să fie soluţionate de instanţele judecătoreşti competente de la sediul Administratorului.

CAP.13. CLAUZE SPECIALE

Art. 16 Utilizatorul va respecta condiţiile de exploatare a zonei drumului judeţean în conformitate cu prevederile O.G. nr.43/1997 privind regimul drumurilor, republicată cu modificările şi completările ulterioare şi nu va facilita alte activităţi în zona sa de activitate care ar putea cauza accidente de circulaţie.


Art. 17 Vânzarea de către utilizator a construcţiilor şi instalaţiilor sale cu păstrarea amplasamentului se va face sub condiţia ca utilizatorul să comunice administratorului drumului judeţean, schimbarea proprietarului în termen de 30 (treizeci) de zile înainte de semnarea contractului de vânzare – cumpărare. 


Art. 18 Autorizaţia de amplasare şi acces în zona drumului judeţean face parte integrantă din prezentul contract.

Art. 19 Fiecare dintre părţile contractante va putea solicita rezilierea contractului. Rezilierea se va face în baza unui „act de reziliere”, semnat de ambele părţi sau printr–o notificare adresată celeilalte părţi cu cel puţin 30 (treizeci) de zile înainte.
Art. 20 (1) Părţile, de comun acord convin ca orice modificare a datelor de identificare prevăzute la Cap.1, printr-o notificare scrisă, comunicată de partea interesată celeilalte părţi.

(2) Orice modificare de adresă se va comunica în maxim 60 (şaizeci) de zile de la momentul înregistrării modificării la organele competente, producându-şi efectele de la momentul comunicării. Orice comunicări realizate între părţi în intervalul de mai sus, vor fi considerate repuse în termen astfel încât niciuna dintre părţi să nu fie decăzută din niciunul din drepturile câştigate conform contractului.

Art.21 Modificarea prezentului contract se va face numai prin act adiţional încheiat între părţile contractante.

Prezentul contract se încheie în 2 (două) exemplare, câte 1 (un) exemplar pentru fiecare parte.

     

    ADMINISTRATOR,                                            UTILIZATOR,                           

  CONSILIUL JUDEŢEAN VRANCEA 


                 PREŞEDINTE,                                                _________________

Serviciul Administrare Patrimoniu
                     Serviciul Buget


      Vizat C.F.P

                  Avizat  juridic

Preşedintele

Consiliului Judeţean Vrancea

Nicușor HALICI
                                                                                                Contrasemnează, 
                                                                                        Secretar general al judeţului

 
                                                                                               Raluca  Dan

                                                     ANEXA nr.1
                                                               la Contractul de  utilizare a zonei drumului 

                                              judeţean, nr. …….. din …………. 

PROCES VERBAL DE PREDARE-PRIMIRE

 A AMPLASAMENTULUI
   încheiat astăzi  ............/............. 


Între:

CONSILIUL JUDEŢEAN VRANCEA, în calitate de Administrator al drumurilor judeţene, prin reprezentatul Serviciului Administrare Patrimoniu desemnat de Preşedintele Consiliului Judeţean Vrancea
şi

persoană fizică/juridică ……..………………………………………….. reprezentat/ă prin ………………………………………………………………………….……, în calitate de beneficiar,

            Conform Autorizaţiei de amplasare şi acces în zona drumului judeţean, nr. …… din …………., emisă de către Consiliul Judeţean Vrancea, lucrările care urmează a se amplasa în zona drumului judeţean/drumurilor judeţene DJ ……….. şi DJ ……., sunt următoarele:

 -………………….


 -………………….

Se vor enumera categoriile de construcţii şi instalaţii care urmează a se amplasa în ampriza drumului şi/sau în zona de siguranţă, modul de amplasare (subteran/ suprateran/aerian/ pe poduri, pasaje şi podeţe), precum şi localizarea acestora (localităţi, poziţii kilometrice, distanţe de amplasare faţă de axul drumului, partea stânga/dreapta a drumului etc).


În vederea începerii execuţiei lucrărilor solicitate şi autorizate prin autorizația nr………, ne-am deplasat astăzi ………………………………… în zona drumului judeţean …………………, km………………… şi s-a procedat la predarea - primirea amplasamentului pe care urmează a se amplasa lucrările. 

Prezentul proces verbal s-a întocmit în 2 (două) exemplare, câte unul pentru fiecare parte.

       ADMINISTRATOR                                                  BENEFICIAR

          Consiliul Judeţean Vrancea                                _________________________

                  Delegat S.A.P                                                          

          AM PREDAT                                                            AM PRIMIT

Preşedintele

Consiliului Judeţean Vrancea

Nicușor HALICI
                                                                                                   Contrasemnează, 
                                                                                         Secretar general al judeţului

 
                                                                                                   Raluca  Dan

